**PROGRAM - ZIMSKE POČITNICE 2026:**



**KRANJSKA GORA – zimska pravljica v objemu gora**

**Kranjska Gora je čudovito alpsko mestece, obdano z jezeri, slapovi, dolinami in mogočnimi gorami. Vse njene znamenitosti so lahko dostopne in večinoma brezplačne – zato nas vedno znova očara in preseneti na vsakem koraku. Pravi biser naše majhne, a čudovite dežele!**

**Pozimi se Kranjska Gora spremeni v eno najlepših zimskih športnih središč v Sloveniji. Poleg smučišč in deskarskih prog ponuja številna sankališča ter odlično izhodišče za krajše ali daljše izlete v zasneženo okolico.**

**Otroci bodo skupaj z našimi vzgojitelji in učiteljem smučanja odkrivali številne kotičke tega prelepega kraja. Smučarji bodo vsak dan uživali na belih strminah in se podajali na zanimive izlete v različne dele mesteca, ki ponuja nešteto priložnosti za zimske radosti.**

**Tisti, ki ne bodo smučali, bodo prav tako doživeli pestro počitniško dogajanje – sankanje, drsanje, sprehode v naravi, ustvarjalne in zabavne delavnice ter še marsikaj drugega.**

**\*\* Na zimovanje lahko sprejmemo le vodljive otroke,**

**ki brez večjih težav sledijo navodilom**

**in se vključijo v skupino ter dejavnosti.**



**SOBOTA, 21. 2. 2025** **ob 9.00 uri – odhod v Kranjsko Goro (Mercator Center Celje/Dvorana Zlatorog)**

**Dopoldne** – nastanitev v sobah hostla Snežinka, topli napitki, ogled smučišča in sankališč,

Ob 13.00 uri – kosilo, po kosilu pogovor o hišnem in dnevnem redu, spoznavanje.

**Popoldne** – smučarji prvi koraki na smučeh na robu smučišča, priprave na spoznavni večer, po večerji spoznavni večer s plesom, vsak otrok se predstavi in po želji pokaže nekaj, kar zna (pesem, recitacija, vic, ples …)

Po programu umivanje, priprave na počitek, pravljice in zgodbice za starejše in mlajše.

**22.00 – 22.30 – počitek**

**NEDELJA, 22. 2. 2025**

**Dopoldne** – sprehod do Planice ali Zelencev, vožnja s sanmi, sankanje, smučarji – smučanje glede na znanje v 2 skupinah.

**Popoldne** – tekmovanje v izdelovanju ledenih skulptur, gradnja iglujev v parku, malica in topli napitki, smučarski tečaj, delavnica.

**Zvečer** – drsanje in kviz po starostnih stopnjah in pravljične urice z najmlajšimi.

Po programu umivanje, priprave na počitek, pravljice in zgodbice za starejše in mlajše.

**22.00 – 22.30 – počitek**

**PONEDELJEK, 23. 2. 2025**

**Dopoldne** – zimski pohod s starejšimi, mlajši – celodnevna animacija: igre na snegu, sprehod, sankanje … Smučarji - smučanje glede na znanje v 2 skupinah.

**Po** **kosilu** – počitek in kopanje v Aqua parku hotela Larix do večerje.

**Zvečer** – družabne igre, tekmovanje, disko.

Po programu umivanje, priprave na počitek, pravljice in zgodbice za starejše in mlajše.

**22.00 – 22.30 – počitek**

**TOREK, 24. 2. 2025**

**Dopoldne** – sprehod do jezera Jasna, vmes malica in topli napitki, igre v snegu. Smučanje glede na znanje v 2 skupinah.

**Popoldne** – sankanje in smučanje, kuharska delavnica – peka peciva za zaključni večer.

**Zvečer**: Zaključni večer s Pokaži kaj znaš

Po programu umivanje, priprave na počitek, pravljice in zgodbice za starejše in mlajše.

**22.00 – 22.30 – počitek**

**SREDA, 25. 2. 2025**

**Po** **zajtrku**: pospravljanje prtljage, sprehod v center, nakup spominkov.

**Smučarji** – preizkus znanja smučanja in podelitev priznanj.

**Po kosilu – odhod z avtobusom v Celje.**

**Večino sredstev za izvedbo programa smo pridobili iz razpisa ZPMS.**

Doplačilo staršev: Doplačilo za otroke, kjer starši prejemajo socialno pomoč, je za samo zimovanje 70,00 evrov in 90 evrov za zimovanje s smučarskim tečajem.

Za zaposlene starše brez odločbe CSD o prejemanju socialne pomoči je 150,00 evrov za samo zimovanje in 185 evrov za zimovanje s smučarskim tečajem.

Za otroke, ki že dobro smučajo – doplačilo 150 evrov in 3 x smučarska vozovnica.





**V CENO JE VKLJUČENO:**

* bivanje in prehrana,
* celodnevna animacija, varstvo otrok
* izposoja sank, lopatk,
* vstopnina v Aqua park Larix
* vstopnina na drsališče (če v tem
* času obratuje)
* prevoz do KG in nazaj,
* zavarovanje otrok,